Aselmad deg tesnedwalt s usenfar tewwi-d ad yili d asleɣmay(entraineur), d amekfadu (animateur), d imwelleh d amektazal. Imi id-nebder aktazal, akken neẓra asenfar yettili-d d igrawen, ayagi d ayen yelhan maca yewɛer ɣef uselmad akken ad yefrez gar unelmad ixeddmen d umestehzi, d wamek yessesmel tizemmar d yiswiren-nsen. Ɣef waya, ad naf aṭas n yimnadiyen sumren-d kra n tefratin i wuguren-a gar-asent: ad naf tafelwit n uktazal, deg-s anelmad ad yektazel iman-is uqbel aselmad. Tettili-d s tiddin n usenfar tettwaleɣ s yisefranen yeqqnen ɣer ufares yerzan taɣessa d unamek. Deg tmaziɣt afares s tira yettili-d d aheggi i usenfar, d tarrayt taẓlayt i usnerni di tira d usiḥmel n tutlayt tamaziɣt i ynelmaden d tsuta i d-yettenkaren.